E-kerzh an hañv 1957 e oa bet embannet niverenn gentañ Brud gant an dud o doa savet Emgleo Breiz (Fondation Culturelle Bretonne) e 1955, da lavaret eo tud Ar Falz, ar Bleun-Brug, Kendalch. Evid mad ar brezoneg eo bet savet Brud eme renerien ar gelaouenn en o fennad-stur kentañ. Ha lenn a raed choazh er pennad-se Deut eo «u2009Emgleo Breizu2009» da veza, en eun nebeud bloaveziou, ar galloudusa kevredigez a zo bet biskoaz o labourad war dachenn ar yez.(...) Red-mad eo dezi bremañ rei danvez-lenn ken founnuz ha ken talvouduz ha ma heller dan oll vrezonegerien a zo bodet en-dro dezi. Displegañ a raent ivez e felle dezho chom pell diouzh sorchennoù ar vroadelourien (tud Al Liamm ha Kuzul ar Brezhoneg) ha diouzh o yezh lennegel, re bell diouzh ar yezh vev.